Държавен вестник, бр. 38, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  38
17. участва в подготовката и провеждането 
на процедурите за възлагане на обществените 
поръчки по реда на Закона за обществените 
поръчки, Наредбата за възлагане на малки об­
ществени поръчки и другите нормативни актове 
съобразно функционалната си компетентност.
Направление „Икономическа дейност и фон­
дове“
Чл. 37. (1) Направление „Икономическа 
дейност и фондове“ осъществява дейности по 
цялостната икономическа политика на пред­
приятието и участва в програми и проекти, 
финансирани със средства от Европейския 
съюз, държавния бюджет и други финансови 
източници и програми, и изпълнява следните 
функции:
1. участва в изготвянето и актуализацията на 
всички средносрочни и дългосрочни програми 
за развитието и дейността на предприятието;
2. извършва идентификация, планиране 
и програмиране на инвестиционни проекти 
за финансиране от фондове на Европейския 
съюз, държавния бюджет и други финансови 
източници, фондове и програми;
3. организира и контролира подготовката 
и изпълнението на инвестиционните проекти 
на предприятието, финансирани от фондове на 
Европейския съюз, държавния бюджет и други 
финансови източници, фондове и програми;
4. изготвя отчетите за изпълнението на 
националните стратегически документи и 
стратегическите документи на предприятието;
5. извършва мониторинг на инвестиционните 
проекти на всички фази от тяхното изпълнение 
и отговаря за въвеждането на данните в инфор­
мационните системи за наблюдение и контрол;
6. участва в специализирани международни 
форуми във връзка с дейността на предприя­
тието;
7. координира дейностите при изпълнение 
на инвестиционните проекти с другите звена в 
предприятието, с международни и национални 
институции, свързани с процесите по усвояване 
на средства от Европейския съюз;
8. съдейства на направление „Финанси и 
счетоводство“ за организиране на отчетността 
по отделните програми и проекти и извършва 
проверки по плащанията при изпълнението 
на инвестиционните проекти, като поддържа 
документацията и информацията, необходими 
за техния контрол и мониторинг от съответ­
ните органи;
9. участва в подготовката, съгласува и пред­
лага за одобрение проекти за междубанкови 
споразумения, свързани с усвояване и обслуж­
ване на плащания по отпуснати международни 
заеми и произтичащи от тях подзаемни спора­
зумения, свързаните с тях искания за заявяване 
и финансови инструменти за разплащане с 
доставчици по сключени договори за услуги 
и строителство;
10. участва в подготовката, съгласува и 
предлага за одобрение проекти за финансиране 
на обекти чрез публично-частно партньорство;
11. извършва оперативен контрол и следи 
за спазването на нормативната уредба при 
подготовката и изпълнението на инвестици­
онните проекти;
12. участва в управлението и координацията 
на програми и проекти в областта на еколо­
гията, транспортните информационни системи 
и технологии, логистика и други, свързани с 
предмета на дейност на предприятието;
13. участва в изготвянето на проект на 
национална програма за развитие на приста­
нищата за обществен транспорт по чл. 103а, 
ал. 2 ЗМПВВППРБ; 
14. участва в разработки на проекти за 
инвестиционни и финансови програми за из­
граждане, реконструкция и модернизация на 
пристанищната транспортна инфраструктура 
на страната като част от Общоевропейската 
транспортна мрежа; 
15. участва в изготвянето на документи и 
в провеждането на процедурите за възлагане 
на обществени поръчки, свързани с изпълня­
ваните проекти.
(2) Управлението и изпълнението на проек­
тите в предприятието се осъществяват от звена 
за управление и изпълнение на съответните 
проекти, чийто състав се определя със заповед 
на генералния директор на предприятието.
ПРИСТАНИЩНА ДЕЙНОСТ
Направление „Пазарни анализи и развитие 
на пристанищата“
Чл. 38. (1) Направление „Пазарни анализи 
и развитие на пристанищата“ осъществява дей­
ности по провеждане на процедури за избор на 
пристанищни оператори по чл. 115м, ал. 1, т. 
11 и чл. 117б, ал. 3 ЗМПВВППРБ, контрол по 
изпълнението на сключените договори с прис­
танищните оператори и реализира политики за 
развитие на пристанищата.
(2) Във връзка с провеждане на конкурсите 
за избор на пристанищни оператори при усло­
вията и по реда на наредба на Министерския 
съвет направлението организира и осигурява:
1. координация между отделните структури 
на предприятието за провеждане на процедурите 
по избор на пристанищни оператори;
2. изготвяне на документация и провежда­
не на конкурси за определяне на оператори 
в пристанищата за обществен транспорт с 
национално значение;
3. подготовка на проекти на решения на 
управителния съвет за определяне на приста­
нищни оператори; 
4. подготовка на проекти на договори с 
пристанищните оператори.